CELEX: C2006/131/39
Language: lt
Date: 2006-06-03 00:00:00
Title: Byla C-518/04  2006 m. kovo 16 d.  Teisingumo Teismo (penktoji kolegija) sprendimas  Europos Bendrijų Komisija prieš Graikijos Respubliką  (Valstybės įsipareigojimų neįvykdymas — Direktyva 92/43/EEB — Natūralių buveinių ir laukinės faunos bei floros apsauga — Rūšių apsauga)

3.6.2006   
            
            
               LT
            
            
               Europos Sąjungos oficialusis leidinys
            
            
               C 131/22
            
         2006 m. kovo 16 d. Teisingumo Teismo (penktoji kolegija) sprendimas Europos Bendrijų Komisija prieš Graikijos Respubliką
   
   (Byla C-518/04) (1)
   
   (Valstybės įsipareigojimų neįvykdymas - Direktyva 92/43/EEB - Natūralių buveinių ir laukinės faunos bei floros apsauga - Rūšių apsauga)
   (2006/C 131/39)
   Proceso kalba: graikų
   Šalys
   
      Ieškovė: Europos Bendrijų Komisija, atstovaujama M. Konstantinidis ir M. van Beek
   
      Atsakovė: Graikijos Respublika, atstovaujama E. Skandalou
   Bylos dalykas
   Valstybės įsipareigojimų neįvykdymas — 1992 m. gegužės 21 d. Tarybos direktyvos 92/43/EEB dėl natūralių buveinių ir laukinės faunos bei floros apsaugos (OL L 206, p. 7) 12 straipsnio 1 dalies b punkto pažeidimas — Šveizerio angių (Vipera schweizeri) apsauga Milo saloje — Priemonių, būtinų užkirsti kelią šios rūšies trikdymui perėjimo metu ir jos perėjimo vietų pažeidimui ar naikinimui, nesiėmimas
   Sprendimo rezoliucinė dalis
   
               1.
            
            
               Nesiėmusi per nustatytą terminą priemonių, būtinų sukurti ir taikyti efektyvią griežtos Šveizerio angių (Vipera schweizeri) apsaugos sistemą Milo saloje, draudžiančią tyčinį rūšies trikdymą, ypač jos perėjimo, jauniklių auginimo ir žiemos miego metu, ir bet kokį jos perėjimo ar poilsio vietų pažeidimą ar naikinimą, Graikijos Respublika neįvykdė įsipareigojimų pagal 1992 m. gegužės 21 d. Tarybos direktyvos 92/43/EEB dėl natūralių buveinių ir laukinės faunos bei floros apsaugos 12 straipsnio 1 dalies b ir d punktus.
            
         
               2.
            
            
               Priteisti iš Graikijos Respublikos bylinėjimosi išlaidas.
            
         
      (1)  OL C 57, 2005 3 5.